Կենսոլորտում ֆոսֆորի շրջանառությունը կապված է կենդանիների և բույսերի մեջ ընթացող նյութերի փոխանակության հետ: Յուրաքանչյուր մարդու կամ կենդանու կյանքում ֆոսֆորը մեծ դեր ունի, քանի որ եթե մեր ոսկորները չպարունակեն բավականաչափ ֆոսֆոր, ապա ոսկորները շատ հեշտ կկոտրվեն, կփշրվեն: Բացի այդ, մեր ուղեղը նույնպես պարունակում է ֆոսֆոր, ինչը ուղեղի բջիջների անբաժան մասն է կազմում և նպաստում է մի շարք ֆունկցիաների կարգավորմանը: Օրգանիզմում համապատասխան քանակության ֆոսֆորի առկայությունն ապահովում է ուղեղի նորմալ գործունեությունը: